ຊີເຣຍ ເຄື່ອນກຳລັງທະຫານ ເຂົ້າໄປໃນອີກ 2 ເມືອງ (ວີດິໂອ)
ທະຫານຊີເຣຍ ເຄື່ອນກຳລັງແລະລົດຖັງ ເຂົ້າໄປໃນອີກ 2 ຫົວເມືອງ ໃນພາກຕາເວັນຕົກສຽງເໜືອ ຂອງປະເທດ
ກຳລັງຮັກສາຄວາມສະຫງົບຂອງຊີເຣຍ ໄດ້ທຳການໂຈມຕີຮອບໃໝ່ຢູ່ໃນເຂດພາກຕາເວັນ ຕົກສຽງເໜືອທີ່ວຸ້ນວາຍຂອງປະເທດ ໂດຍໄດ້ສົ່ງລົດຖັງແລະກຳລັງທະຫານເຂົ້າໄປໃນອີກ 2 ເມືອງ ພວກນັກເຄື່ອນໄຫວເພື່ອສິດທິມະນຸດ ແລະພວກທີ່ເຫັນເຫດການ ກ່າວໃນວັນສຸກມື້ນີ້ວ່າ ກອງທັບຊີເຣຍໄດ້ສົ່ງກຳລັງທະຫານຈຳນວນຫຼວງຫຼາຍ ເຂົ້າໄປໃນເມືອງ Maarat al- Numaan ຊຶ່ງເປັນຫົວເມືອງທີ່ມີປະຊາຊົນອາໄສຢູ່ 100,000 ຄົນ ເທີງທາງຫຼວງທີ່ເຊື່ອມ ຕໍ່ນະຄອນຫຼວງ Damuscus ແລະເມືອງ Aleppo ຊຶ່ງເປັນຫົວເມືອງໃຫຍ່ສຸດຂອງຊີເຣຍ ປະຊາຊົນຈຳນວນນຶ່ງໃນເມືອງ Maarat al-Numaan ໄດ້ພາກັນຫຼົບໜີໄປກ່ອນແລ້ວໃນ ໄລຍະສອງສາມມື້ຜ່ານມາ ຂະນະທີ່ທະຫານຊີເຣຍພວມທຳການປາບປາມພວກປະທ້ວງຢູ່ ໃນເຂດດັ່ງກ່າວ ທີ່ພາກັນຕໍ່ຕ້ານລັດຖະບານຜະເດັດ ການຂອງປະທານາທິບໍດີ Bashar al-Assad ນອກນັ້ນແລ້ວ ພວກທະຫານຊີເຣຍຍັງໄດ້ບຸກເຂົ້າໄປໃນເມືອງ Khan Sheikhoun ທີ່ຕັ້ງ ຢູ່ໃນເຂດດຽວກັນນຳອີກ ເ